**KIELIKUVIA**

Kielikuva = ilmaus, jota ei pidä ymmärtää kirjaimellisesti. Ilmauksella on kuvallinen, havainnollistava merkitys.

1. **Vertaus =** kahta seikkaa/asiaa/ilmiötä tms. verrataan toiseen useimmiten *kuin*-konjunktion avulla (voi olla myös kuten, lailla tms.).

*Hän hymyilee kuin aurinko.*

*Hän on arka kuin hiiri.*

*Hän loistaa auringon lailla.*

1. **Metafora** = kahta seikkaa/asiaa/ilmiötä tms. verrataan toiseen ilman *kuin*-konjunktiota, usein yllättävälläkin tavalla.

*Hän on yhtä aurinkoa.*

*Minulla on kivisydän.*

*Niemennokassa tuulee.*

*Pelaajat leipoivat kiekko maalin takana.*

1. **Personifikaatio** = elottoman elollistaminen

*Kevätaurinko sai koko kaupungin hymyilemään.*

*Talo heräsi uuteen aamuun.*

1. **Symboli** = yleisesti tunnettu vertauskuva, joka saattaa vaihdella kulttuurittain (esim. värisymbolit): punainen kuvastaa rakkautta, samoin <3
2. **Metonymia** = sanan korvaaminen toisella ilmaisulla, jolla on ennalta tunnettu yhteys alkuperäiseen käsitteeseen.

*Suomen häviö Ranskaa vastaa kohautti koko maata.*

*Luin äsken Linnaa.*

1. **Synestesia** = kielikuva yhdistää kaksi aistihavaintoa

*Hänen ympärillään leijui äänekkään hajuveden tuoksu.*

*Tunsin valoisan polun jalkojeni alla.*

1. **Oksymoron** = ristiriitainen kielikuva: yhdistää kaksi vastakkaista käsitettä

*Jäätävä polte*

*Näkyvä pimeys*

*Kiiruhtaa hitaasti*

1. **Allegoria** = vertauskuvallinen esitystapa; ilmaisujen todellinen merkitys on jotain muuta kuin kirjaimellinen merkitys. Yleensä koko tarina/runo tms. pitää ymmärtää allegoriana.

*Esimerkiksi eläinsadut ovat allegorioita: mm. kettu ja karhu seikkailevat eräässä suomalaisessa kansansadussa, mutta se on vertauskuvallinen kertomus siitä, mitä tapahtuu ahneelle tai kateelliselle.*